โฆษกศบค. ไม่ปฏิเสธ ตัวเลขคนติดโควิดวันนี้ ทะลุ 2 พัน คาดข้อมูลหลุด เหตุประชุมหลายหน่วยงาน
โฆษกศบค. ไม่ปฏิเสธ ตัวเลขคนติดโควิดวันนี้ ทะลุ 2 พัน คาดข้อมูลหลุด เหตุประชุมหลายหน่วยงาน 
โฆษกศบค. ไม่ปฏิเสธ ตัวเลขคนติดโควิดวันนี้ ทะลุ 2 พัน คาดข้อมูลหลุด เหตุประชุมหลายหน่วยงาน
23 เม.ย. 2564

ผู้สื่อข่าวรายงานว่า หลังจากที่ตั้งแต่ช่วงเช้าวันนี้ (23 เม.ย.64) ในโลกโซเชียลมีการเปิดเผยตัวเลขผู้ติดเชื้อโควิด-19 รายใหม่ ทะลุ 2 พันรายนั้น ล่าสุดมีรายงานข่าวจากศูนย์บริหารสถานการณ์โควิด-19 (ศบค.) ระบุว่า นพ.ทวีศิลป์ วิษณุโยธิน โฆษก ศบค. ได้ตอบข้อซักถามกรณีมีการเผยแพร่ข้อมูลผู้ติดเชื้อทะลุ 2 พันรายวันนี้ โดยไม่ได้ปฏิเสธหรือยอมรับข้อมูลดังกล่าว แต่ระบุว่า ในการประชุมศบค. มีหน่วยงานเข้าร่วมประชุมหลายหน่วยงาน อาจทำให้มีข้อมูลหลุดออกมา
ด้านเจ้าหน้าที่กรมควบคุมโรค กระทรวงสาธารณสุข (สธ.) เปิดเผยว่า ได้รับทราบกรณีที่มีส่งต่อข้อมูลสถานการณ์การแพร่ระบาดของโรคโควิด-19 ในวันที่ 23 เม.ย.64 เมื่อเวลา 07.00 น.ว่า มีผู้ป่วยติดเชื้อรายใหม่ 2,070 ราย และมีผู้เสียชีวิตเพิ่มอีก 4 ราย ซึ่งขณะนี้อยู่ระหว่างการตรวจสอบข้อมูลดังกล่าว